梁州・且休说唐时仁杰专前美，谁知道晋代张翰有远孙。家居积祖松陵隐。
作者：沈禧
朝代：元

paragraphs: 双亲沦殁，一念犹存。
既归黄壤，望断白云。
我则见卷舒触石生肤寸，我则见变化从龙出厚坤。
云来时好着我搅断柔肠，云聚处好着我结愁成阵，云飞时好着我飘散心神。
泪痕，满巾。
恨无羽翼能飞奋，越思忖越愁闷。
怎得吾亲更返魂，报答深恩。